Astrofizičarka Vernesa Smolčić s Prirodoslovno-matematičkog fakulteta u Zagrebu prikupila je preko milijun eura za istraživanje tajni svemira i kako kaže, to je tek početak. Zašto voli raditi u Hrvatskoj, koji su joj planovi s projektom te kako vidi budućnost struke, otkriva u razgovoru za tportal

Mislim da je velik. Popularna kultura dopire do sviju te je time jako važna za promidžbu znanosti.

Svojih prvih, otprilike deset godina karijere provela sam u EU-u, Sjedinjenim Američkim Državama i Australiji. Svakako je vrlo korisno i za znanstvenika zapravo nužno stjecati iskustva u znanstvenom radu na raznim institucijama po svijetu. Time se stječe vlastita znanstvena samostalnost i zrelost, uspostavljaju se nove međunarodne suradnje i dolazi do većeg prijenosa znanja. U Hrvatsku sam se vratila prije nešto više od četiri godine na mjesto docentice na Fizičkom odsjeku Prirodoslovno-matematičkog fakulteta u Zagrebu, gdje sam dobila priliku otvoriti novo područje istraživanja i svoje iskustvo i znanja prenijeti ovamo. Imam veliku podršku odsjeka, fakulteta i sveučilišta te je, iz mojeg kuta gledanja, u Hrvatskoj super biti znanstvenica. Naravno, u provedbi raznih projekata postoje i razni izazovi na koje nailazim, ali oni isto tako postoje i u drugim zemljama, što se često zanemaruje kad se razmišlja o toj temi.

Za početak, kako je to biti mladi znanstvenik u Hrvatskoj? Nije li primamljivije tražiti karijeru u Europi ili drugdje u svijetu?

Poznati ste po brojnim uspjesima u svom polju te ste praktički postali hrvatski znanstveni celebrity. Koliko smatrate da prisutnost u javnosti pomaže u promicanju ozbiljnijih tema vezanih uz struku?

Mislim da je prisutnost u javnosti važan dio znanstvene karijere jer se time doprinosi promidžbi znanosti u javnosti te znanju i osviještenosti javnosti o ozbiljnim, znanstvenim temama. Ozbiljne znanstvene teme mogu naočigled djelovati apstraktno i za društvo čak nepotrebno, ali one to nikako nisu jer doprinose razvoju temeljnih znanja i tehnološkom napretku, dakle nečemu što je za društvo vrlo važno. Prisutnošću u javnosti promiče se i sama znanstvena, logička misao, što je također jako važno, te ona otvara mogućnost da se u najmlađima potaknu interes i ljubav prema znanosti. To posljednje mi je jedan od najdražih aspekata prisutnosti u javnosti.

S vama radi skupina izabranih mladih stručnjaka. Koji su vaši planovi? Planirate li povećati tim, proširiti polje istraživanja?

U grupi nas trenutno ima šestero. Uz mene, tu su još tri poslijediplomska studenta iz Hrvatske te dva poslijedoktoranda iz Australije i Italije. Trenutno zapošljavamo novog poslijedoktoranda, a jedan poslijedoktorand po završetku svoje disertacije krajem ove godine odlazi na postdoktorsku poziciju u Njemačku. EU projekt kojim se grupa financira završava početkom 2019. godine te već sada razmišljam i planiram nove istraživačke projekte koji će se nadograditi na trenutne projekte i omogućiti daljnje financiranje međunarodnog tima znanstvenika.